18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1064 της 7/15 Νοεμ. 1977 (ΦΕΚ Α΄ 351) Περί ιδρύσεως τακτικής έδρας εις την Φιλοσοφικήν Σχολήν του Πανεπιστημίου Θεσσαλονίκης. Άρθρον μόνον.-Ιδρύεται εις την Φιλοσφοφικήν Σχολήν του Πανεπιστημίου Θεσσαλονίκης τακτική έδρα Ιστορίας της Ελληνικής Γλώσσης, έχουσα ως περιεχόμενον: Διδασκαλία και έρευνα, επί τη βάσει των πηγών της Ελληνικής Γλώσσης και των αρχών της Ιστορικοσυγκριτικής Γραμματικής και Κοινωνιογλωσσολογίας: 1)της Ιστορικής Γραμματικής της Ελληνικής Γλώσσης, δηλαδή της εξελίξεως της δομής της Ελληνικής κατά την διαδοχήν των συγχρονικών σταδίων της από την Ινδοευρωπαϊκήν έως την Νέαν Ελληνικήν, 2)της διαφοροποιήσεως της Ελληνικής γλώσσης κατά την ιστορικήν της εξέλιξιν, δηλαδή την δημιουργίαν αρχαίων και νέων διαλέκτων της διαμόρφωσιν κοινών γλωσσών, τας επιδράσεις της ελληνικής εις ξένας γλώσσας και ξένων γλωσσών εις την Ελληνικήν, το γλωσσικόν ζήτημα τας γραμματειακάς γλώσσας της Ελληνικής. 